รันนิงแมน
บทบาทพิธีกร > พิธีกรและสมาชิกปัจจุบัน

| ชื่อ | อายุ | ฉายา | เข้าร่วมรายการ | บทบาท | สีตัวแทน |  |
| --- | --- | --- | --- | --- | --- | --- |
| ยู แจซอก (유재석)  | 52 | ยูรูส วิลลิส (유르스 윌리스) ยูฮยอก (유혁) ยูมส์ บอนด์ (유임스 본드) ตั๊กแตน (메뚜기) เอ็มซีแห่งชาติ 5 มิลลิเมตร (ชเว มินซูตั้งให้) | กรกฎาคม พ.ศ. 2553 – ปัจจุบัน | พิธีกรหลักของรายการ รู้จักในนามยูรูส วิลลิส เป็นชื่อล้อเลียนของ บรูส วิลลิส จากเรื่องดายฮาร์ด เนื่องจากโดนจับยากในการทำภารกิจ นอกจากนั้นยังมีฉายาคือ ยูมส์ บอนด์ จากการที่ได้หักหลังเพื่อนร่วมทีม และฉายา ยูฮยอก นักเต้นเท้าไฟ ยู แจซอกมักทำตัวสนิทสนมกับแขกรับเชิญที่มาร่วมรายการ นอกจากนี้ยังถูกสมาชิกล้อเลียนในเรื่องชอบสีเขียว ซึ่งมาจากฉายาตั๊กแตนอีกด้วย |  |  |
| จี ซอกจิน (지석진)  | 58 | พี่ชายจมูกโต (왕코형님) ดอกทานตะวัน (해바라기) ละมั่ง (임팔라) ผู้เริ่มเกม (เรซ สตาร์ต) (레이스 스타터) | กรกฎาคม พ.ศ. 2553 – ปัจจุบัน | มีอายุมากที่สุดในรายการ มีจมูกใหญ่ แต่นิสัยดี (เพราะไม่สามารถขัดขืนใครได้) จึงถูกเรียกว่า "พี่ชายจมูกโต" เขามักจะถูกจับได้ง่าย ๆ ในการทำภารกิจและออกจากการแข่งขันเป็นคนแรกเสมอ ๆ จึงได้ประโยคพิเศษเป็นผู้กล่าวราวกับเปิดงานว่า "Race Start!" ซึ่งเป็นที่รู้กันว่า "ถ้าเขาออกเมื่อไหร่ แสดงว่าการแข่งขันที่แท้จริงได้เริ่มขึ้นแล้ว" (ภายหลังเขาได้แสดงความมานะและพยายามมากขึ้นเพื่อที่จะได้ไม่ออกจากการแข่งขันเป็นคนแรก) |  |  |
| คิม จงกุก (김종국)  | 48 | สปาร์ตากุกส์ (스파르타국스) ผู้บัญชาการ (능력자) กุกกี้ (꾹이) เสือ (호랑이) โค้ชกุก (코치국) อันยางหัวร้อน | กรกฎาคม พ.ศ. 2553 – ปัจจุบัน | เป็นคนที่แข็งแรงที่สุดในรายการ รู้จักในนาม สปาร์ตากุกส์ มาจากชื่อสปาร์ตา ในภาพยนตร์เรื่อง 300 ฉายานักไล่ล่า เนื่องจากเก่งในด้านนี้มาก มีทักษะหลากหลายรูปแบบในการไล่ล่าทีมฝ่ายตรงข้าม ฉายาผู้บัญชาการ เนื่องจากเขามักเป็นคนสั่งการเพื่อนร่วมทีมคนอื่น ๆ อยู่เสมอ ในภายหลังได้พยายามทำตัวน่ารัก ๆ กับชื่อใหม่ กุกกี้ จุดอ่อนของจงกุกคือผู้หญิง และมักถูกล้อเลียนเรื่องความสัมพันธ์กับนักแสดง ยุน อึนฮเย |  |  |
| ฮาฮา (하하)   | 45 | ฮาโรโร (하로로) ฮาเรด พิท (하래드 피트) เพนกวิน (펭귄) จอมเจ้าชู้ (난봉꾼) ปลาหมึกยักษ์ (주꾸미) สปาเก็ตตี้(스파게티) | กรกฎาคม พ.ศ. 2553  –  ปัจจุบัน | ฮาฮามักจะถูกคนอื่นแกล้ง เพราะส่วนสูงของเขา เป็นที่รู้จักในนามฮาโรโร ซึ่งมาจากการ์ตูนเรื่อง โปโรโร เพนกวินน้อยป่วนโลก และระหว่างทำภารกิจจะใช้ชื่อฮาเรด พิท มาจาก แบรด พิท และมักจะมีจินตนาการว่าตัวเองกำลังถ่ายภาพยนตร์อยู่ ในขณะทำภารกิจ โดยมีตัวเองเป็นนักแสดงนำ บางครั้งจะดึงเอาสมาชิกคนอื่น ๆ มาร่วมด้วยเช่นกัน และในทุก ๆ ครั้ง ฮาฮาจะตกหลุมรักนักแสดงสาวที่มาเป็นแขกรับเชิญ ฮาฮามีคำพูดติดปากที่มักจะพูดบ่อย ๆ ในรายการคือ ฉันจะบ้าตาย! (미추어버리겠네!) |  |  |
| ซง จีฮโย (송지효)  | 43 | ซง จียก (송지욕) จีฮโยจอมมึน หรือ มงจีฮโย (멍지효) แม่ทัพ (เอซ) (에이스) ยัยจืดชืดซงจีฮโย เอ็มซีจอมดื่ม แฟนสาววันจันทร์ (월요여친) กึมจีฮโย สัญลักษณ์แห่งความโชคดี (행운의 여신) | สิงหาคม พ.ศ. 2553 – ปัจจุบัน | รู้จักในนามซงจียก ยก (욕) ในภาษาเกาหลีแปลว่า ด่า เนื่องจากมีถ้อยคำที่ร้ายกาจ และชอบด่ากวางซูกับฮาฮาอยู่ตลอด และฉายามงจีฮโย มง/มอง (멍) ในภาษาเกาหลีแปลว่ามึนหรืองง เพราะเธอมักมีอาการมึนงงเป็นประจำ นอกจากนี้ยังมีฉายาว่า แม่ทัพ อันมาจากความเป็นหญิงแกร่งเพียงหนึ่งเดียวของรันนิงแมน และชื่อ ยัยจืดชืดซงจีฮโย เกิดจากตอนที่ 14 ซงจีฮโยมาเลือกเพลงที่จะร้องในเกมประกวดร้องเพลง แล้วยูแจซอกถามว่า "แขนเธอเป็นอะไรเนี่ย" จงกุกเลยตอบว่า "เพราะเธอคือยัยจืดชืดซงจีฮโย" ไงล่ะ ส่วนเอ็มซีจอมดื่มเป็นฉายาระยะสั้นซึ่งได้มาจากตอนที่ 20 ที่มีคิม ฮีชอลมาเป็นแขกรับเชิญ ซึ่งเขารู้จักกับจีฮโยจากการเป็นพิธีกรในรายการเดียวกัน เขาบอกว่า จีฮโยจะดื่มตอนเธอประหม่า ส่วน "กึม" เป็นภาษาเกาหลีแปลว่า ทอง จากการที่เธอมักจะชนะในตอนที่มีของรางวัลเป็นทองเสมอ |   |  |
| ยัง เซชาน (양세찬)  | 37 | สตรอเบอรี่ยัง (양딸기) ปลาดุก (메기) | เมษายน พ.ศ. 2560 – ปัจจุบัน | สมาชิกที่ถูกมองว่าเป็นคนที่ตวงซ่วยที่สุดในกลุ่ม สตรอเบอรี่ยังมาจากตอนเล่นเกม "จีซอกจินเกม"(ต่อมาเปลี่ยนเป็นยูแจซอกเกม)เกมตอบไม่ตรงคำถาม เขาตอบว่าสตรอเบอรี่ เลยเป็นที่มา |  |  |